Bocsi.
Tyler. Hé, ezt figyu. Van ez a menő kis vonatütem a végén.
Ühüm.
Állat. De muszáj mindig az én szekrényemet használnod?
Seth. Hányszor mondtam már?
Nincs dobolás a folyosón. Erre van a zeneterem.
Igen, de az a suli túlsó végén van, úgyhogy…
Visszakaphatod tanítás után.
Nyugi. Van egy tartalék pár a tatyómban.
Kész vagytok a dogára?
Mi? Doga lesz?
Hogy felejthetted el? Ms. Balfour említette múlt órán.
Vicceltem.
Mindegy.
Nem akarom elkiabálni, de azt hiszem, most meglehet a hármas.
Nekem is.
Az este bébiszitteltem, és a kutya megette a házimat.
Komoly. Nem vicc.
Jó reggelt.
Úgy tűnik, akadt egy problémánk, és nem jó a helyzet.
Tegnap tanítás után
valaki bement Ms. Balfour komputerébe, és ellopta a mai dolgozat megoldókulcsát.
Nyilván aki tette, tudja, hogy ez helytelen.
A mai nap végéig adok neki időt, hogy felkeressen.
Különben Ms. Balfournak új kérdéseket kell írnia,
ami dupla tanulóidőt jelent mindenkinek.
És ha senki sem jelentkezik,
mindenkivel egyesével beszélek, míg rá nem jövök, ki volt.
FUTURISZTIKUS KALANDOK
A VILÁG LEGJOBB IGAZGATÓJA
„Sőt a diákok 74%-ánál
javulás látható az alaptárgyaknál, miután…”
Ne olvassa, ez a trükk. Én címszavakat használok.
Sokkal lazábbnak tűnik, tudja?
Miben segíthetek, Seth?
Azt mondta, a bűnös a nap végéig jelentkezhet, úgyhogy…
Te loptad el a kulcsot.
Valahogy nem lep meg.
- Juj. - Ülj le.
Na jó… Lássuk csak.
Kit hív?
A szüleidet.
Ó, ne, szerintem nem szükséges. Nagyon elfoglalt emberek.
Üdvözlöm, itt Young igazgató.
Kérem, hívjanak vissza, amint tudnak, Seth ügyében.
Kialakult egy helyzet, amiről beszélnünk kéne. Köszönöm.
Tuti szobafogságot kapok.
Ha számít bármit, nagyon bánom, amit tettem.
Jó. De nem számít.
Ha beszéltem a szüleiddel, eldöntjük, hogy kezeljük az ügyet.
De örülök, hogy elmondtad.
Ezt legalább helyesen tetted.
Mint tudjátok, a Newton a technológia Mekkája,
és az iskolánkból került ki a tudomány egyik óriása.
Azta.
Nagyon örülök, hogy dr. Anna Myers visszatért,
hogy betekintést nyújtson a legújabb találmányába.
Nem olyan rég
még ő is ott ült, ahol most ti ültök.
Ebből is látszik, hogy kemény munkával bármi lehetséges.
Hivatalosan még nem mutattuk be, ti látjátok először működés közben.
Egyszerűen elmondva lehetővé teszi a gondolatok cseréjét
a másodperc törtrésze alatt.
Ez telepátia?
Olyasmi.
Kérek két önkéntest.
Vállaljuk.
Várjunk. Máris működik.
Tyler, hogy mersz ilyet mondani?
Hé, te kezdted.
Na jó, elég. Ülj le, Tyler.
Vállalom.
Emlékszik még erre az életkorra.
- Seth. - Igen.
Az elektródák lehetővé teszik a gondolatok azonnali megosztását.
Csukják be a szemüket.
Lehet, hogy úgy fogják érezni, hogy van magukkal valaki, még ha halványan is.
Mintha valaki átnézne a válluk fölött.
Én mindig úgy érzem, a diri néz a vállam fölött.
Oké, létrejött a kapcsolat.
Nos, a másik nem látja az összes gondolatot.
Nem olvas a másik fejében. De érzékelhet egy megfogant gondolatot.
És hozzáférhet, ha rá gondolunk, vagy a nevére.
- Menő. - Egyetértek Sethszel. Nagyon menő.
Oké.
Átvitel befejezve.
Mit tett? Egy 12 éves testébe kerültem.
A korábbi tesztek során csak egyszerű gondolatok tudtak cserélődni.
De konkrétan mindent kicserélt.
Helyre tudja hozni, ugye?
Nem vezethetem az iskolát az ő testében.
Hű, tényleg elég rossz a szeme.
Ne féljen. Valószínűleg visszafordíthatom
az agy és a proci idegi csatolásának átkalibrálásával.
Meddig fog tartani?
Talán 24 óráig, vagy ilyesmi.
Huszonnégy óra?
Ez nem tudódhat ki. Nem néz ki jól, hogy hagytuk, hogy egy tudós
veszélyes kísérletet végezzen egy diákon, csak mert régen idejárt.
Rám talán jó fényt vet? Elveszthetem a támogatásom.
Megegyeztünk? Nem verjük nagydobra.
Viccelnek?
Seth?
Igazgató lehetek, és vezethetem a sulit?
- Nyugi, nem mondom el senkinek. - Ácsi, nem vezetsz semmit.
Meggyőzően tudnám adni önt. Sőt, barón utánoznám.
De nagyon ízlésesen.
Én munkához látok.
Csak bírják ki a következő 24 órát.
Ha meg akarjuk úszni, kell néhány szabály.
Ha bármi gond merülne fel, keress meg.
Mi baj lehet? Én vagyok az igazgató.
Megdézsmálom a frigót a tanáriban, és szundítok a díványon.
Csak szólok, hogy tesin állóképességteszt lesz, úgyhogy hajrá.
És dobórám van suli után.
És holnapra törire egy csomót kell olvasnia.
Mr. Berg rengeteg házit ad. Igen.
Semmihez ne nyúlj az irodámban.
Elnézést, igazgató úr.
Igen. Én vagyok az.
Seth szülei vannak az egyesen. Azt mondta, fontos.
Igen. Fontos is. Köszönöm.
Anya?
Seth anyja?
Köszönöm, hogy visszahívtak.
Hahó. Adom a kecóját.
Van esetleg egy plusz fogkeféje?
Mert kicsit gázosnak érzem a magáét használni, bár igazából én vagyok maga.
Ne nyúlj a fogkefémhez.
Van egy tartalék a mosdónál. Dobd ki, ha végeztél.
Oké, értem.
- Odaát mi a szitu? - Segíthetnél.
A szüleid sztéket sütöttek.
- Mázlista. - Vegán vagyok.
Seth, az asztalnál nincs telefon. Tudod a szabályt.
Le kell tennem.
Bocs… apa.
Ma felhívott az igazgatód.
Azt mondta, remekül tanulsz, büszkék lehetünk rád.
Javasolta, hogy vegyünk neked új dobszerkót, ami különös volt.
Biztos nem egy másik Sethről beszélt?
Talán holnap vissza kéne térni rá 14.00 után.
Nem tudom, miért mondod, hogy a diri olyan undok. Kedvesnek tűnt.
Undok?
Na, láss hozzá.
Mekkora trehány.
KÖZÉPISKOLÁS MATEMATIKA
Seth dobverői.
Drágám.
Bocs, hogy megijesztettelek.
Azt hittem, sokat kell olvasnod törire.
Kell is.
Csak előbb kiengedek egy kis gőzt.
Nem kérdeztem a matekdogát. Tudom, mennyit tanultál.
A kártyák, amiket csináltál, sokat segítettek.
Tudom, hogy izgultál, de tudtad az anyagot,
és biztos kented-vágtad.
Egy óra múlva villanyoltás.
Seth tanult?
Tökéletes eredmény?
Ó, bocsi.
Csá, Kev!
Jó reggelt, Lisa.
Ms. Balfour.
Velem van a baj, vagy ez fura volt?
Nagyon fura.
Szeva, Ty. Ez a szerkó tök baresz.
Frankón.
Nagyon-nagyon fura.
Üdv! Az asszisztense minden reggel péksütit hoz?
Add ide.
Mi történt az arcoddal? Vagyis az arcommal.
Még sosem borotválkoztam.
És amikor reggel felkeltem, fájt a derekam.
Lehet, hogy a kísérlet mellékhatása.
Öregedésnek hívják.
Beszéljünk az ellopott megoldókulcsról. Készültél a dolgozatra.
Mi ez az egész?
Ez anyám ötlete volt. Alig használtam őket.
Ugyan, Seth.
Tudod az anyagot.
Ki volt az?
Tyler a tolvaj?
Épphogy átmegy matekból,
irodalomból és történelemből.
Én voltam. Miért hazudnék, ha nem?
Nem tudom.
De falazol valakinek.
Menjen órára.
Csá, Tyler.
Mondanom kell valamit.
Tegnap azt mondtam a dirinek, hogy én loptam el a megoldókulcsot.
Te loptad el a megoldókulcsot?
Ne olyan hangosan.
Nem én loptam el. Csak ezt mondtam. Mindketten tudjuk, ki lopta el.
Tudjuk? Ki?
Te, Tyler. Te loptad el.
Nem én loptam el. Hogy hiheted ezt?
- Úgy, hogy rosszak a jegyeid. - Mindig rosszak voltak a jegyeim.
Ez fura módon egész logikus.
Csak vicceltem.
Nem te loptad el, tudom.
Nem értem a poént.
Ti tudtátok, hogy van ilyen a tanáriban?
Mennyire állat már!
Szóval mi a szitu?
- Általában te kezded az értekezletet. - Persze.
De ma cseréljünk.
Oké. Nos, kell egy adománygyűjtő ötlet az új iskolai egyenruhákhoz.
Árulhatnánk csokiszeleteket.
Nem, az volt már.
Megvan: utcabál.
Hogyan?
Tudjátok, hívunk DJ-t, kigraffitizzük a tornatermet,
szerzünk büfékocsikat.
A bevétel megy az egyenruhákra.
Amúgy ez jó ötlet.
Naná, hogy az.
Én vagyok az igazgató.
- Mi van még? - Az ebédmenü módosítása.
Vegyük ki a chilit.
Undorító, és mindenki rosszul van tőle aznapra.
Legyen helyette pizza.
De kedden van pizzanap.
Legyen pizzanap kedden és csütörtökön.
Ez jó buli. Mi van még?
Segítség kéne. Még mindig zűr van Jeremyvel.
Bomlasztja az osztályt.
- Jeremy a legrosszabb. - De igazgató úr!
Ugyan már, mind így gondoljuk.
Na jó, ha itt végeztünk,
azt hiszem, láttam melegszendót a tanáriban.
Sok sikert a mai igazgatósági üléshez.
Kösz.
Melyik igazgatósági ülésre gondolsz?
Olyan sok van, hogy…
- A zenei büdzsé csökkentéséről. - Zeneibüdzsé-csökkentés?
Várd ki a végét.
Eszméletlen.
Seth, nem jelentkeztél.
Kissé el voltam foglalva.
- Mit szólsz a tervemhez? - Mihez van?
A pólónyomó bizniszemhez.
Őszintén, adnál ezért 35 dolcsit?
Harmincöt dollárt? Egy pólóért?
Nincs az az isten.
De talán nem én vagyok a célközönséged.
Seth, beszélnem kell veled. Most.
Csökkenti a zenei büdzsét?
Hogy teheti? Ez az egyetlen tárgy, amit szeretek!
Nem én csökkentem a büdzsét.
Az igazgatóság. Én próbálom megmenteni.
- Tényleg? Komoly? - Igen.
Hiszed vagy sem, szeretem a zenét, csak nem a folyosón.
- Nem spórolnék a művészeten. - Bocs, csak gondoltam…
Ma van a megbeszélés az igazgatósággal.
Nem lesz gond. Csak a doki állítson vissza mindent.
Akkor menjünk!
Harmadszor is ellenőrzöm a csatlakozásokat.
Mielőtt visszacserélődünk, azt akartam mondani…
Egy kis szószt öntöttem a szőnyegére. És a jakuzzi is rossz,
- bár szerintem eleve rossz volt. - Csak 24 óra telt el.
- Oké. Kész vagyunk. Mehet? - Igen.
Jó, szemeket becsukni. Koncentráljanak.
Semmi sem történt. Még mindig ő vagyok.
Oké, semmi pánik.
Az agy idegsejtek bonyolult szövevénye,
és ez új technológia. Időigényes.
Prezentációm lesz 45 perc múlva. Mit tegyünk?
Van egy ötletem.
Kicsit merész, de mi lenne, ha én tartanám meg a beszédet?
Azt hiszem, nincs választásunk.
Helyt fogok állni.
Meg kell mentenünk a zenei büdzsét.
Egyébként írj nekem igazolást, hogy előbb eljöhessek.
Oké.
Hé, van egy perced?
- Beszélnünk kell. Fontos. - Mizu?
Tyler mondta, hogy magadra vállaltad a megoldások ellopását.
Ezt mondta?
Meg azt is, hogy őt vádoltad meg a lopással.
Miért? Tudod, hogy én voltam.
Tudod, csak ugrattam Tylert.
Kösz, hogy falaztál nekem.
Alig van időm tanulni, mióta apa elvesztette az állását.
Én csinálom a házimunkát, amíg ő állást keres,
próbálok pénzt keresni a bébiszitteléssel, a pólókkal.
És nem akartál rossz jegyet hazavinni mindennek a tetejébe.
Ez nem mentség. Szörnyen érzem magam.
Rosszat tettem, és nem hagyom, hogy te bűnhődj.
És remélem, hogy a diri nem büntet meg nagyon.
Rendes fickó. Meglepődnél, mennyire.
Hihetetlen, hogy ezt tetted. Nagyon jó barát vagy.
- Üdv, John. - Üdv.
Igen.
Ki ez?
Ő itt Seth. Az egyik zenész diákunk,
szupertehetséges dobos, de tényleg, eszméletlen jó.
Most kérjenek tőle autogramot, mert sztár lesz.
Mindegy, gondoltam, jöjjön el,
hogy legyen arca a szóban forgó kérdésnek.
- Üdv. - Isten hozott, Seth.
Hallgatjuk, John.
- „A Newton a technológia fővárosa…” - Bocs, hogy közbeszólok,
- de vannak diái, igazgató úr. - Tényleg?
Ó, tényleg, vannak.
Persze, megtennéd, hogy kezeled nekem?
Örömmel, igazgató úr.
„A Newton a technológia fővárosa,
de nem hanyagolhatjuk el a sokoldalúság jelentőségét.
A művészet, a testnevelés és a zene szerves része
a diákjaink fejlődésének.
Amint az A ábrán láthatják,
a zene kapcsolódik az egészséges agyfejlődéshez,
a tanulmányi előmenetelhez, és az átfogó pozitív gondolkodás…”
Bocs, hogy újfent közbeszólok.
Szabad egy szóra, igazgató úr?
Igen. Csak egy perc.
Igyekszem, de baromi unalmas!
- Elalszom, miközben olvasom. - Hagyjuk a beszédet. Jobb ötletem van.
Légy önmagad. Csináld azt, amit a legjobban tudsz.
- Ami mi lenne? - Légy az osztály bohóca.
Nézd, a zenét szenvedélyesen szereted.
Mutasd meg nekik.
Hagyjuk a beszédet.
Csak egy rakás tény és szám, és elalszunk tőle.
A zene nem számokról szól. Hanem érzelmekről.
- Ön mit hallgat? - Én dzsesszt.
Csodás. Egy kis Miles Davis.
Egy kis Coltrane?
- Megérinti, igaz? - Igen.
Na és ön?
A rapet szeretem.
Erre nem számítottam, de menő.
Én a 80-as évek lágy rockját.
Hát persze. És nem hibáztatom ezért.
A lényeg, hogy a zene az életünk aláfestése.
Ezt hallgatjuk, ha esszét írunk,
vagy vacsorát főzünk, vagy a szobánkat takarítjuk,
ha a szüleink ránk szóltak már vagy 15-ször.
Ez vidít fel, ha bánatunk van. Ettől érezzük kevésbé egyedül magunkat.
Nem vághatjuk ki az iskoláinkból, mert ha megtennénk,
kivágnánk egy nagy részét annak, amik vagyunk.
Oké.
Nem is tudtam, hogy tud dobolni.
Zeneórán tanultam. Ez egy bluesritmus.
Indítsd, Seth.
Rajta. Tapsoljanak.
Hagyják, hogy a zene átjárja önöket.
Ez az! Jöhet egy kis léggitározás?
Ne mondják, hogy nem szoktak léggitározni a tükör előtt!
Tuti, hogy maga szokott!
Ez az!
Mi a fene van ebben a suliban?
Fura. Nagyon-nagyon fura.
Sikerült, Seth.
Nemcsak hogy nem csökkentik a zenebüdzsét, de növelik.
Van egy ötletem, milyen dobcuccot vegyünk.
Jó, próbáljuk újra. Szemeket becsukni.
Átvitel befejezve.
Fáj a hátam. Én én vagyok.
- Én meg újra látok. - Hála istennek.
Ez sosem történt meg.
Hiányozni fog a sethség, Seth.
Jó volt újra gyereknek lenni, a leckét leszámítva.
Úgy érzem, furcsa módon ettől jobb igazgató leszek.
Már most is jó igazgató.
Azt hittem, csak ül, és megkeseríti a gyerekek életét.
Meg is keseríti, de nem szándékosan.
Nehéz a munkája, és jól végzi.
Nálam jobban.
Beszéltem Logannel, elmondta, mit tettél.
Igen, féltem, hogy ez lesz.
Legyen vele elnéző, jó? Nehéz időket él.
Lesznek következmények, de ne félj, igazságos leszek.
Nagyon ostoba vagy, hogy falaztál neki, de hihetetlenül bátor is.
Szerencsés, hogy a barátja vagy, én meg büszke, hogy a diákom vagy.
A folyosón találkozunk.
Van még valami.
Az új kanapéján van egy kis szakadás, de szerintem már ott volt.
A feliratot fordította: Speier Dávid